Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 241/12/8803	Košice II, 24.7.2014
EEČ : 2-64-387-2014

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice II
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX II zo dňa 23.7.2014, spisová značka XXXXX, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
XXXXX prokuratúry XXXXX II v trestnej veci vedenej proti obv. XXXXX a XXXXX   pre  spolupáchateľstvo prečinu krádeže  podľa §§ 20, 212 odsek 1  Trestného zákona , ktorého sa dopustili  tak, že : 

dňa 27.02.2012 o 20.45 hod. v XXXXX na ulici Napájadlá č. 1 v  prevádzkových priestoroch spoločnosti Hydina XXXXX s.r.o. Nová Ľubovňa, ako zamestnanci tejto 
spoločnosti, po predchádzajúcej vzájomnej dohode odcudzili 13 kg stehenných kuracích rezňov a 67 kg kuracích rezňov Gastro, čím spoločnosti   Hydina XXXXX s.r.o., Nová Ľubovňa  spôsobili škodu 346,37 EUR,

sa v skúšobnej dobe podmienečne zastaveného trestného stíhania  osvedčili.

Uznesením prokurátora Okresnej prokuratúry XXXXX II zo dňa 23.7.2014, spisová značka 4 Pv 241/12/8803, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
2.	XXXXX, dátum narodenia: XXXXX 
18 mesiacov
Odôvodnenie:
Uznesením prokurátora Okresnej prokuratúry XXXXX II sp. zn. XXXXX zo dňa 31.07.2012 bolo podľa § 216 ods. 1 Trestného poriadku podmienečne zastavené trestné stíhanie vedené proti obv. XXXXX a obv. XXXXX   pre spolupáchateľstvo prečinu krádeže  podľa §§ 20, 212 odsek 1  Trestného zákona  , ktorého sa dopustili tak, ako je to uvedené v výrokovej časti tohto uznesenia.

Podľa § 216 ods.2 Tr. poriadku bola obvineným určená skúšobná doba v trvaní 18 mesiacov, ktorá začala plynúť právoplatnosťou rozhodnutia o podmienečnom zastavení trestného stíhania, a to 21.08.2011. 

Zároveň im bola podľa § 216 odsek 3 Trestného poriadku uložená povinnosť , aby v priebehu skúšobnej doby  uhradili  škodu vo výške 346,37 EUR.

Skúšobná doba podmienečného zastavenia trestného stíhania uplynula dňa 21.02.2014.

Z odpisu z registra trestov a z výpisu z Ústrednej evidencie priestupkov MV SR vyplýva, že počas skúšobnej doby neboli  obvinení  trestne stíhaní, ani riešený v priestupkovom konaní. Z evidencie Avízo vyplýva ,že v súčasnej dobe sa voči nim nevedie žiadne trestné stíhanie. Z miesta bydliska sú hodnotení všeobecne

Zo správy spoločnosti Hydina XXXXX s.r.o., Nová Ľubovňa zo 06.06.2014 vyplýva, že obv. XXXXX uhradil škodu vo výške 173,20  EUR dňa 17.08.2012 priamo do pokladne spoločnosti a  obv. XXXXX uhradil sumu vo výške 173, 20 EUR v štyroch splátkach ,  v dňoch 17.08.2012, 19.09.2012, 16.10.2012 a 13.11.2012 .   

Podľa § 217 ods. 1 Tr. por., ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. 

Vzhľadom na to, že obaja obvinení  viedli počas skúšobnej doby riadny život a uhradili spôsobenú škodu, splnili podmienky uvedené v § 217  Trestného poriadku. Z týchto dôvodov bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Andrej Šaro
prokurátor